Document ID: 32008R1303

REGULAMENTUL (CE) NR. 1303/2008 AL COMISIEI
din 18 decembrie 2008
de rectificare a Regulamentului (CE) nr. 983/2008 de adoptare a planului de repartizare către statele membre a resurselor imputabile exercițiului financiar 2009 pentru furnizarea de produse alimentare din stocurile de intervenție persoanelor celor mai defavorizate din Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (g) coroborat cu articolul 4,
întrucât:
(1)
Ca urmare a unei omisiuni de natură administrativă, în anexa III la Regulamentul (CE) nr. 983/2008 al Comisiei (2), care vizează transferurile intracomunitare de zahăr, au fost enumerate greșit agențiile autorizate pentru a primi zahăr în cazul Lituaniei și, respectiv, Portugaliei. Este necesară rectificarea acestor erori pentru a garanta implementarea corectă a planului.
(2)
Prin urmare, Regulamentul (CE) nr. 983/2008 trebuie rectificat în consecință. Rectificarea trebuie să se aplice de la data intrării în vigoare a regulamentului în cauză.
(3)
Măsura prevăzută de prezentul regulament este conformă cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
În anexa III la Regulamentul (CE) nr. 983/2008, a patra coloană, „Destinatar”, se modifică după cum urmează:
1.
La punctul 2, „Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal” se înlocuiește cu „IFAP, Portugal”.
2.
La punctul 4, „NMA, Lietuva” se înlocuiește cu „Lietuvos žemės ūkio ir maisto produktų rinkos reguliavimo agentūra, Lietuva”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 10 octombrie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 decembrie 2008.

Labels: 17
19
5
0
3
6
18